b'\n_START_ARTICLE_\nKeskp\xc3\xa4evatund\n_START_PARAGRAPH_\n"Keskp\xc3\xa4evatund" on Raadio Kuku saade, mis k\xc3\xa4sitleb aktuaalseid poliitika- ja \xc3\xbchiskonnaelu k\xc3\xbcsimusi. Saade on eetris iga n\xc3\xa4dal alates 16. maist 1992._NEWLINE_Esimene saatejuht (aastatel 1992\xe2\x80\x932000) oli Harri Tiido, kes tegi saadet koos v\xc3\xb5i vaheldumisi Hans H. Luige ja Rein Langiga. Saate alapealkiri oli "Elust banaanivabariigis", mis k\xc3\xb5las koos pealkirjaga "Keskp\xc3\xa4evatund" saate signatuuris._NEWLINE_Hiljem on saadet on juhtinud Hannes Astok ja Priit H\xc3\xb5bem\xc3\xa4gi, kelle jutukaaslasteks on olnud peamiselt Rein Kilk ja Ainar Ruussaar. Saates on aastate jooksul k\xc3\xa4inud tuntud \xc3\xbchiskonnategelasi, n\xc3\xa4iteks Meelis Atonen, Marek Strandberg ja Kersti Kaljulaid, Robert Lepikson, ning ajakirjanikud Kalle Muuli, Peep Kala, Erki Berends, Andrus Saar, Tiit Karuks jpt. _NEWLINE_Saadet saab kommenteerida blogilehel http://keskpaevatund.blogspot.com/. Kuni 2019. aasta maini sai seda teha anon\xc3\xbc\xc3\xbcmselt, seej\xc3\xa4rel v\xc3\xb5eti anon\xc3\xbc\xc3\xbcmse kommenteerimise v\xc3\xb5imalus \xc3\xa4ra. Saatejuhid reageerivad sageli kuulajate avaldatud blogikommentaaridele.'